Diari Oficial de la Generalitat Valenciana


Sumari del DOGV 9400, del 08-08-2022 (2022/7437)

Informació pública de la modificació puntual del PRI-PN1 de Massarrojos, per al canvi de qualificació detallada i actualització del límit de terme municipal amb Moncada, en l'àmbit situat en carrer Extremadura, s/n. Expedient 03387-7006-009796-50.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9400

Data del DOGV
:   08-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7437


Data del document
:   01-08-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació puntual del PRI-PN1 de Massarrojos, per al canvi de qualificació detallada i actualització del límit de terme municipal amb Moncada, en l'àmbit situat en carrer Extremadura, s/n. Expedient 03434-6411-221833-96. [2022/7437]  
La Junta de Govern Local de l'Ajuntament de València, en la sessió del 22 de juliol de 2022, va adoptar l'acord que, en la seua part dispositiva diu:  
  
«Primer. Iniciar el procés de consultes a les administracions públiques afectades en la modificació puntual del PRI-PN1 de Massarrojos per al canvi de qualificació detallada i actualització del límit de terme municipal amb Montcada a l'àmbit situat al carrer d'Extremadura, s/n, i així com sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
  
  
Segon. Comunicar el present acord a la Delegació de Planificació i Gestió Urbana perquè s'inicien els contactes amb la delegació corresponent del municipi de Moncada per a aconseguir un conveni de col·laboració que establisca la manera de gestionar i mantindre les diferents infraestructures de serveis que se situen en els vials per on transcorre la línia de terme municipal que separen tots dos municipis.  
  
Comunicar, així mateix, el present acord a les administracions i serveis municipals interessats, a efectes que, en el seu cas, emeten el corresponent informe:  
- Servei de la Societat de la Informació (Població i Territori).  
  
- Servei de Jardineria Sostenible.  
- Servei de Platges, Qualitat Acústica i de l'Aire.  
- OCOVAL, amb la finalitat que recapte, coordine i remeta els informes preceptius de les entitats subministradores dels serveis públics que pogueren resultar afectats.  
  
Tercer. Notificar l'inici de la fase d'informació pública, en qualitat de públic interessat, a l'Associació de Veïns de Massarrojos, l'Ajuntament de Montcada i M.C. Martí.  
  
Quart. Procedir a la inserció en la pàgina web municipal (www.valencia.es) de la documentació que se sotmet a informació pública en l'Oficina Municipal d'Informació Urbanística, en la planta baixa de l'edifici municipal de l'antiga Fàbrica de Tabacs, c/ Amadeu de Savoia, núm. 11 (edifici Tabacalera).»  
  
  
I de conformitat amb el que estableix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, de 09.00 a 13.00 hores) i exposada en la web d'Urbanisme, en compliment de l'article 55.2 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
  
València, 1 d'agost de 2022.- El secretari: José Antonio Martínez Beltrán.